УНИВЕРЗИТЕТ У БЕОГРАДУ

ФИЛОЛОШКИ ФАКУЛТЕТ

Студентски трг 3

Интернет адреса: www.fil.bg.ac.rs

ИНФОРМАЦИЈЕ О ПРВОМ КОНКУРСНОМ РОКУ ЗА УПИС

НА МАСТЕР АКАДЕМСКЕ СТУДИЈЕ ЗА ШКОЛСКУ 2024/2025. ГОДИНУ

|  |  |  |  |
| --- | --- | --- | --- |
| ***Студијски програми*** | ***Буџет*** | ***Самофинансирање*** | ***Укупно*** |
| **Српски језик** | **30** | **70** | **100** |
| *модул Српски језик – филологија и настава* | *24* | *46* | *70* |
| *модул Српски језик – филологија и лингвистика* | *6* | *9* | *15* |
| *модул Српски језик као страни за слависте* | *–* | *15* | *15* |
| **Српска књижевност** | **30** | **70** | **100** |
| **Српски као страни језик** | **20** | **30** | **50** |
| **Језик, књижевност, култура** | **200** | **300** | **500** |
| *модул Славистика* | *16* | *24* | *40* |
| *модул Италијански језик, књижевност и култура* | *12* | *18* | *30* |
| *модул Романистика* | *12* | *18* | *30* |
| *модул Иберијске студије* | *20* | *30* | *50* |
| *модул Германске студије: Западна и Северна Европа* | *28* | *42* | *70* |
| *модул Англистика* | *32* | *48* | *80* |
| *модул Оријенталне студије* | *22* | *33* | *55* |
| *модул Комуникација, медији, култура* | *16* | *24* | *40* |
| *модул Језик и лингвистика* | *12* | *18* | *30* |
| *модул Књижевност и култура* | *12* | *18* | *30* |
| *модул Настава страних језика* | *38* | *57* | *95* |
| **Библиотекарство и информатика** | **10** | **20** | **30** |
| **Превођење** | **20** | **30** | **50** |

*\* Места за упис у статусу финансирања из буџета у оквиру афирмативних група:*

*1) студенти са инвалидитетом (1);*

*2) припадници ромске националности (1).*

За упис на мастер академске студије **Српски језик**, *модул Српски језик – филологија* *и настава* и *модул* *Српски језик – филологија и лингвистика* могу конкурисати лица која су завршила основне академске студије на студијским програмима Филолошког факултета Српски језик и књижевност, Српска књижевност и језик и Српска књижевност и језик са компаратистиком, као и они који су завршили четворогодишње основне академске студије србистике/српског језика и књижевности на другим факултетима. За упис на *модул Српски језик као страни за слависте* могу конкурисати лица која су завршила основне академске студије на наведеним студијским програмима, као и кандидати који су завршили студијски програм Језик, књижевност, култура, и то Бугарски језик, књижевност, култура; Руски језик, књижевност, култура; Пољски језик, књижевност, култура; Чешки језик, књижевност, култура; Словачки језик, књижевност, култура и Украјински језик, књижевност, култура, као и они који су завршили четворогодишње основне академске студије из области славистике на другим факултетима. За упис на ове модуле могу конкурисати и лица која имају одговарајуће високо образовање стечено према прописима који су важили пре ступања на снагу Закона о високом образовању.

За упис на мастер академске студије **Српска књижевност** могу конкурисати лица која су завршила основне академске студије из области Српска књижевност и језик, Српска књижевност и језик са компаратистиком и Српски језик и књижевност са стечених најмање 240 ЕСПБ и лица која имају одговарајуће високо образовање стечено према прописима који су важили пре ступања на снагу Закона о високом образовању.

Програм мастер академских студија **Језик, књижевност, култура** могу уписати кандидати који су остварили 240 ЕСПБ на основним академским студијама, и то: *модул Англистика* уписују кандидати који су стекли 240 ЕСПБ на основним академским студијама англистике; *модул Славистика* уписују кандидати који су стекли 240 ЕСПБ на основним академским студијама славистике (бугарски, руски, пољски, чешки, словачки, украјински језик); *модул Романистика* уписују кандидати који су стекли 240 ЕСПБ на основним академским студијама романистике (француски или румунски језик); *модул Италијански језик, књижевност и култура* уписују кандидати који су стекли 240 ЕСПБ на основним академским студијама италијанистике; *модул Иберијске студије* уписују кандидати који су стекли 240 ЕСПБ на основним академским студијама хиспанистике; *модул Германске студије*: *Северна и Западна Европа* уписују кандидати који су стекли 240 ЕСПБ на основним академским студијама германских језика (немачког, норвешког, данског, шведског, холандског); *модул Оријенталне студије* уписују кандидати који су стекли 240 ЕСПБ на основним студијама оријенталних језика (арапски, турски, кинески, јапански); *модул Језик и лингвистика*, *модул Књижевност и култура* и *модул Настава страних језика* могу уписати кандидати који су на основним академским студијама стекли 240 ЕСПБ из области филолошких наука; *модул Kомуникација, медији и култура* могу уписати кандидати који су стекли 240 ЕСПБ из поља друштвено-хуманистичких наука. За упис могу конкурисати и лица која имају одговарајуће високо образовање стечено према прописима који су важили пре ступања на снагу Закона о високом образовању.

Право уписа на мастер академске студиjе **Српски као страни jезик** имаjу кандидати коjи имаjу завршене основне академске студиjе из области филологиjе, чиjа диплома носи 240 бодова и коjи испуњаваjу услове утврђене законом коjим jе регулисана област високог образовања, општим актима надлежног министарства, Статутом и општим актима Универзитета у Београду, Статутом и општим актима Филолошког факултета, као и расписаним конкурсом. За упис могу конкурисати и лица која имају одговарајуће високо образовање стечено према прописима који су важили пре ступања на снагу Закона о високом образовању.

Студијски програм **Библиотекарство и информатика** могу уписати кандидати који су претходно завршили четворогодишњи студијски програм основних академских студија из библиотекарства и информатике, филологије, као и из сродних хуманистичких области. Студијски програм Библиотекарство и информатика могу уписати и кандидати који су завршили четворогодишњи студијски програм из математичких и рачунарских наука. За упис могу конкурисати и лица која имају одговарајуће високо образовање стечено према прописима који су важили пре ступања на снагу Закона о високом образовању.

Основни критеријум за формирање ранг-листе јесте остварен укупан број поена (УБП). Укупан број поена утврђује се на основу опште просечне оцене (ОПО) и дужине трајања студија на претходном нивоу студија (просечна оцена се умањује за сваки додати месец после истека редовног рока за завршетак студија), а по следећој формули:

$$\left(УБП\right)= ОПО x 10-\frac{број месеци после истека редовног рока за завршетак студија}{20}$$

Програм мастер академских студија **Превођење** могу уписати студенти који су остварили 180 или 240 ЕСПБ на основним академским студијама и који су положили пријемни испит.

Неопходни минимални ниво владања страним језиком за упис на студијски програм процењен је на Б2+ или Ц1- према Заједничком европском оквиру за живе језике. На пријемном испиту проверавају се компетенције матерњег језика (граматика, лексички фонд – синоними, стране речи, хипероними), као и вештина рада с текстом и анализе текста (cloze-текстови или текстови за допуњавање, преформулације). На страном језику проверава се разумевање говора, прочитаног текста, граматика и лексика (лексички фонд – синоними, стране речи, хипероними), обрада текста (cloze-текстови или текстови за допуњавање, преформулације). Сем тога, испитују се когнитивне вештине/вештине за усмено превођење у тесту когнитивног шедоуинга, уколико су за страни језик за који се студент опредељује заступљени предмети из усменог превођења. Уколико студент положи делове пријемног испита из писаног превођења, а не положи део којим се проверавају вештине за усмено превођење, може се обавезати само за одабир предмета из писаног превођења. Пријемни испит се вреднује са максималних 60 поена.

Основни критеријум за формирање ранг-листе за студијски програм **Превођење** је остварени укупан број поена (УБП). Укупан број поена утврђује се на основу опште просечне оцене (ОПО), укупне дужине студирања на претходном нивоу студија (број месеци после истека редовног рока за завршетак студија) и резултатима постигнутим на пријемном испиту (ПИ).

$$\left(УБП\right)= ОПО x 4+ ПИ-\frac{број месеци после истека редовног рока за завршетак студија}{20}$$

Пријемни испит је писмени и усмени, у складу са вештинама и знањем које се проверава, и обавиће се 4. октобра 2024. године, по распореду који ће бити накнадно објављен.

ПРИЈАВЉИВАЊЕ КАНДИДАТА

Пријављивање кандидата на студијске програме мастер академских студија обавиће се у периоду **од 2. септембра 2024. године у 10.00 до 2. октобра 2024. године до 13.00 часова**. Пријава ће бити обављена онлајн.

Уколико се при упису установи неслагање оригиналних докумената са онима који су приложени приликом електронског пријављивања (фалсификати), тим кандидатима неће бити омогућен упис на факултете у саставу Универзитета у Београду и биће поднета кривична пријава надлежном тужилаштву.

Лица са инвалидитетом, односно припадници ромске националне мањине, који су применом Програма афирмативних мера уписали и завршили основне академске студије у статусу студента чије се студије финансирају из буџета, на мастер академске студије ће моћи да се уписују применом Програма афирмативних мера, одлуком Владе Републике Србије а у оквиру Одлуке о броју студената за упис у прву годину студијских програма мастер академских студија који се финансирају из буџета Републике Србије за високошколске установе чији оснивач је Република Србија у школској 2024/2025. години и уколико се кандидати за такав програм изјасне.

Неопходна документа за пријаву на конкурс (скенирана и сачувана у PDF формату):

* диплома и додатак дипломи, односно уверење о завршеним основним студијама (диплома и додатак дипломи сматраће се испраним ако су издате од стране акредитоване високошколске установе за акредитовани студијски програм);
* уверење о положеним испитима (важи за кандидате који су завршили студије по прописима који су важили до доношења Закона о високом образовању, као и кандидате којима није издата диплома, с тим да диплому и додатак доставе Факултету најкасније у року од годину дана);
* кандидати који поседују страну високошколску исправу прилажу решење о признавању стране високошколске исправе или потврду да је поступак признавања ради наставка образовања започет **(поступак признавања мора бити започет најкасније до 17. 9. 2024. године)**;
* кандидати који су први степен студија завршили пре 2023/2024. године приликом пријаве достављају и потписану **[изјаву](Izjava_o_koriscenju_budzetskog_statusa.docx)** да нису били уписани на прву годину у буџетском статусу на степену студија за који конкуришу;
* [**Изјава**](Izjava_srpska_nacionalna_manjina.docx) да су припадници српске националне мањине за кандидате припаднике српске националне мањине из суседних земаља;
* [**Изјава**](Izjava_romska%20_nacionalnost.docx) да су припадници ромске националне мањине за кандидате који су основне студије завршили применом Програма афирмативних мера;
* извод из матичне књиге рођених;
* сертификат о знању српског језика (за стране држављане – не важи за припаднике српске националности из суседних земаља);
* кандидат даје **[изјаву](IZJAVA_Ovlascenje_za_pristup_IMKR_i_saglasnost_za_koriscenje_podataka_2021.docx)** којом овлашћује Факултет и Универзитет да могу извршити увид, прибављање и обраду личних података за потребе процеса конкурса за упис и ради студирања; да лични подаци могу да буду унети у електронску базу података, да се могу користити за потребе генерисања потребних статистичких података, достављања тражених података Министарству просвете, науке и технолошког развоја, као и да неће бити доступни неовлашћеним лицима,
* доказ о уплати 10.000,00 динара на име трошкова учешћа на Конкурсу за упис на мастер академске студије.

**Уплате у вези са Конкурсом кандидати врше на жиро рачун: Филолошки факултет, Београд, Студентски трг 3, 840-1615666-26, шифра плаћања 189.**

МЕРИЛА ЗА УТВРЂИВАЊЕ РЕДОСЛЕДА НА РАНГ-ЛИСТИ

Избор кандидата за студије врши се на основу ранг-листе за сваки студијски програм.

Упис кандидата за студијске програме **Српска књижевност**, **Српски језик као страни,** **Библиотекарство и информатика** и **Превођење** врши се према објављеним ранг-листама по студијским програмима;

Ранг-листе за студијске програме **Српски језик** и **Језик, књижевност, култура** јединствене су за све модуле. Кандидат ранг-листом стиче право на прозивку. Кандидат се уписује на модул за који је у складу са претходно завршеним студијама, ранг-листом и прозивком стекао право уписа. Одлуку о прихватању понуђеног места доноси на прозивци кандидат лично. **Кандидат који на прозивци није присутан у термину који је за њега предвиђен губи права која је стекао ранг-листом и уместо њега ће се уписати следећи кандидат према утврђеном редоследу.**

ФОРМИРАЊЕ РАНГ-ЛИСТА

Прелиминарна ранг-листа биће објављена најкасније 6. октобра 2024. године.

Кандидат може поднети жалбу Централној уписној комисији на регуларност поступка утврђеног конкурсом, регуларност пријемног испита или освојено место на ранг-листи у року од 36 сати од објављивања прелиминарне ранг-листе на Факултету. Жалбе и доказ о извршеној уплати од 1.500,00 динара (трошкови жалбе Централној уписној комисији) подносе се у Архиви Факултета или електронским путем, на мејл arhiva@fil.bg.ac.rs.

Централна уписна комисија доноси решење по жалби у року од 24 сата од пријема жалбе.

Кандидат има право у другостепеном поступку да уложи жалбу декану Факултета, у року од 24 часа од истека рока за доношење решења комисије Факултета по жалби кандидата. Жалбе се подносе у Архиви Факултета.

Декан Факултета доноси решење по жалби у року од 24 сата од пријема и одлука се доставља кандидату и Централној уписној комисији.

**Коначна ранг-листа ће бити објављена најкасније 10. октобра 2024. године.**

 Коначна ранг-листа је основ за упис кандидата.

УПИС КАНДИДАТА

 **Упис кандидата на студијске програме обавиће се у Сали хероја по следећем распореду:**

* **10. октобра 2024. године, у Сали хероја, обавиће се упис прозивком на студијски програм Језик, књижевност, култура:**
* **у 09.00 часова** за кандидате који се налазе на ранг-листи на местима од 1 до 50;
* **у 09.45 часова** за кандидате који се налазе на ранг-листи на местима од 51 до 100;
* **у 10.30 часова** за кандидате који се налазе на ранг-листи на местима од 101 до 150;
* **у 11.15 часова** за кандидате који се налазе на ранг-листи на местима од 151 до 200;
* **у 12.00 часова** за кандидате који се налазе на ранг-листи на местима од 201 до 250;
* **у 12.45 часова** за кандидате који се налазе на ранг-листи на местима од 251 до 300;
* **у 13.30 часова** за кандидате који се налазе на ранг-листи на местима од 301 до 350;
* **у 14.15 часова** за кандидате који се налазе на ранг-листи на местима од 351 до 400;
* **у 15.00 часова** за кандидате који се налазе на ранг-листи на местима од 401 до 450;
* **у 15.45 часова** за кандидате који се налазе на ранг-листи на местима од 451 до 500.

**Кандидат који не присуствује прозивци губи права која је стекао јединственом ранг-листом. Сваки излазак из сале је на сопствену одговорност.** Улазак кандидата у салу почиње 10 минута пре почетка термина за упис а распоред седења одговара редном броју на ранг-листи.

* **10. октобра 2024. године на шалтерима Одсека за студентска питања од 10 до 13 часова обавиће се упис на студијске програме Српска књижевност** и **Српски као страни језик.**
* **11. октобра 2024. године у 9.00 у Сали хероја обавиће се упис прозивком на студијски програм Српски језик.**

**Кандидат који не присуствује прозивци губи права која је стекао јединственом ранг-листом. Сваки излазак из сале је на сопствену одговорност.** Улазак кандидата у салу почиње 10 минута пре почетка термина за упис а распоред седења одговара редном броју на ранг-листи.

* **11. октобра 2024. године на шалтерима Одсека за студентска питања од 10 до 13 часова обавиће се упис на студијске програме Библиотекарство и информатика** и **Превођење.**

Кандидат који је стекао право уписа, а не упише се у за то предвиђеном року, губи право на упис и уместо њега ће се уписати следећи кандидат према утврђеном редоследу.

ДОКУМЕНТА ЗА УПИС:

* индекс;
* [образац ШВ-20](../%C5%A0V20%20-%202024-25..pdf);
* извод из матичне књиге рођених;
* две фотографије 4,5 x 3,5 цм;
* доказ о уплати 4.500,00 динара на име трошкова уписа на мастер академске студије школске 2024/2025. године;
* доказ о уплати 100,00 динара на име трошкова – Центар за развој каријере Универзитета у Београду и саветовање студената са Алумни канцеларијом;
* доказ о уплати прве рате школарине за самофинансирајуће студенте;
* за кандидате који су претходни ниво студија завршили у иностранству, неопходно је приликом уписа поднети и решење ректора о признавању стране јавне високошколске исправе;
* оверене фотокопије дипломе и додатка дипломи (кандидат коме није издата диплома подноси уверење о дипломирању и уверење о положеним испитима, с тим да диплому и додатак дипломи, најкасније у року од годину дана, достави Факултету).

**Све уплате врше се на жиро рачун: Филолошки факултет, Београд, Студентски трг 3, 840-1615666-26, шифра плаћања 189.**

ВИСИНА ШКОЛАРИНЕ

Школарина за држављане Републике Србије за студијске програме **Српски језик, Српска књижевност, Језик, књижевност, култура, Српски као страни језик** и **Библиотекарство и информатика** износи **125.000,00 динара за 60 ЕСПБ**.Студент може уплатити школарину у једнократном износу приликом уписа, односно у шест рата, с тим што приликом уписа уплаћује 21.000,00 динара, а остале рате према следећем календару:

|  |  |  |
| --- | --- | --- |
| **Износ** | **Рата** | **Рок уплате** |
| 21.000,00 | 1 | приликом уписа |
| 21.000,00 | 2 | до 30. 1. 2025. |
| 20.500,00 | 3 | до 30. 3. 2025. |
| 21.000,00 | 4 | до 30. 5. 2025. |
| 21.000,00 | 5 | до 30. 7. 2025. |
| 20.500,00 | 6 | до 30. 8. 2025. |

Школарина за држављане Републике Србије за студијски програм **Превођење** износи **150.000,00 динара за 60 ЕСПБ**.Студент може уплатити школарину у једнократном износу приликом уписа, односно у шест рата, према следећем календару:

|  |  |  |
| --- | --- | --- |
| **Износ** | **Рата** | **Рок уплате** |
| 25.000,00 | 1 | приликом уписа |
| 25.000,00 | 2 | до 30. 1. 2025. |
| 25.000,00 | 3 | до 30. 3. 2025. |
| 25.000,00 | 4 | до 30. 5. 2025. |
| 25.000,00 | 5 | до 30. 7. 2025. |
| 25.000,00 | 6 | до 30. 8. 2025. |

**Школарина за студенте стране држављане** за 60 ЕСПБ износи 2.500 евра у динарској противвредности, по средњем курсу НБС, на дан уплате, односно 6.500 евра у динарској противвредности, по средњем курсу НБС, на дан уплате, уколико је консултативна настава на енглеском језику.

ДЕКАН

ФИЛОЛОШКОГ ФАКУЛТЕТА

Проф. др Ива Драшкић Вићановић